User talk:Fenomena Gegaran Bumi

Apa Itu Gempa Bumi?
Gempa bumi ialah satu fenomena pergerakan permukaan bumi disebabkan oleh pergerakan yang mengejut di permukaan bumi yang berbatu. Gempa bumi ialah disebabkan oleh tenaga yang tersimpan dalam bumi iaitu dalam bentuk geseran batu yang tiba-tiba terlepas. Gempa bumi boleh diukur dengan menggunakan skala yang telah ditetapkan iaitu Skala Richter dan Skala Mercalli. Gempa bumi boleh menyebabkan gegaran yang kuat sehingga ke negara luar yang berdekatan dengan negara yang berlaku gempa bumi tersebut.

Jenis-jenis Gempa Bumi


Gempa bumi terbahagi kepada banyak jenis, antaranya ialah gempa bumi tektonik, gempa bumi vulkanik dan gempa bumi runtuhan. Gempa bumi tektonik berlaku disebabkan oleh pelepasan tenaga yang terhasil daripada geseran batuan yang memanjang sepanjang batuan sempadan plat tektonik. Tenaga yang terhasil juga dikenali sebagai kecacatan tektonik. Gempa bumi vulkanik pula merupakan gempa yang terjadi akibat letusan gunung berapi yang sangat kuat hingga menyebabkan berlaku getaran yang luar biasa. Gempa bumi vulkanik ini boleh menyebabkan berlakunya tsunami. Selain itu, terdapat juga gempa bumi runtuhan yang jarang berlaku. Gempa bumi ini terjadi kesan daripada berlakunya runtuhan pada muka bumi. Ianya hanya berlaku di kawasan batu kapur dan kawasan tempat tinggi.

Antara Negara Yang Dilanda Gempa Bumi
Banyak negara yang telah mengalami gempa bumi yang teruk sehingga berlaku kerosakan yang teruk dan mengorbankan banyak nyawa. Antara negara yang pernah mengalmi gempa bumi yang teruk ialah India, Indonesia, Jepun dan banyak lagi. Negara kita pernah dikejutkan dengan bencana alam iaitu tsunami yang berlaku pada 26 Disember 2004 yang disebabkan oleh gempa bumi yang berlaku di Lutan Hindi lepas pantai barat Acheh dan menyebabkan berlakunya ombak besar tsunami. Gempa ini menyebabkan banyak nyawa terkorban sehingga sekurang-kurangnya 182,000 orang yang telah maut. Pada 27 Mei 2006 gempa bumi tektonik telah berlaku di Yogyakarta selama 57 saat yang meragut lebih dari 650 nyawa. Gempa bumi tektonik kerap berlaku. Jepun turut mengalami gempa bumi tektonik ini iaitu pada 11 Mac 2011 di Sendai, Jepun yang disertai dengan tsunami mengakibatkan ratusan ribu penduduk Jepun mengalami rosak teruk.

Kesan-kesan Gempa Bumi


Kesan kepada Alam Sekitar

Gempa bumi boleh menyebabkan berlakunya tsunami yang melanda kawasan pantai. Gempa bumi yang berlaku di dasar laut boleh mewujudkan pergerakan ombak yang kuat dan akan menjadi semakin tinggi apabila memasuki kawasan yang cetek. Tolakan ombak secara berterusan di bahagian belakang di perairan yang cetek akan menjadikan ombak yang berada di hadapan tinggi. Apabila ombak tinggi secara tiba-tiba akan menyebabkan air laut berhampiran pinggir pantai akan mengundur ke laut seketika sebelum ianya melanda pantai semula dalam bentuk ombak pembinasa.

Kesan kepada manusia

Manusia akan turut terbias akibat daripada gempa bumi yang melanda kawasan penempatan mereka. Antara kesannya ialah, kehilangan nyawa akibat daripada keruntuhan tanah dan bangunan yang berlaku. Selain itu, manusia akan turut mengalami trauma akibat daripada gempa bumi yang berlaku, mereka akan mengalami kesan psikologi yang panjang. Mereka akan menjadi takut apabila melihat sesuatu yang berkaitan dengan gempa bumi. Di samping itu, aktiviti pertanian juga akan terjejas ekoran gempa bumi ini, tanah runtuh di kawasan cerun akan menyebabkan pertanian di kawasan tersebut terganggu dan musnah. Aktiviti perikanan turut terganggu kerana gempa bumi yang berlaku di dasar laut akan membentuk gelombang besar yang berbahaya kepada kegiatan perikanan pinggir pantai.

Langkah-Langkah Menyelamatkan Diri


Banyak langkah yang boleh dipraktikkan ketika dan selepas berlaku gempa bumi ini. Sekiranya seseorang itu berada di dalam bangunan semasa gempa bumi berlaku, cara untuk menyelamatkan diri adalah dengan duduk di dalam bangunan tersebut dan mencari tempat perlindungan yang boleh menghalang daripada terkena serpihan kaca dan batu bata. Cari ruang yang membolehkan udara masuk untuk bernafas dalm keadaan bangunan runtuh di sekeliling serta jauhkan dri daripada tingkap, rak buku, atau bahan-bahan yang boleh mencederakan. Selepas gempa bumi pula seseorang itu harus bertindak dengan memberi bantuan kecemasan kepada sesiapa yang memerlukan tetapi jangan cuba menggerakkan mangsa yang cedera parah kecuali mereka di dalam keadaan berbahaya. Selain itu, memeriksa kawasan sekeliling sekiranya berlaku kebakaran dan mematikan semua bekalan elektrik tetapi jangan menyentuh pendawaian elektrik yang terendam didalam air. Yang paling penting ialah menyelamatkan kanak-kanak yang mungkin mengalami trauma akibat gempa bumi tersebut.

Speedy deletion nomination of User:Fenomena Gegaran Bumi


Hello, and welcome to Wikipedia. A tag has been placed on User:Fenomena Gegaran Bumi requesting that it be speedily deleted from Wikipedia. This has been done under section U5 of the criteria for speedy deletion, because the page appears to consist of writings, information, discussions, or activities not closely related to Wikipedia's goals. Please note that Wikipedia is not a free web hosting service. Under the criteria for speedy deletion, such pages may be deleted at any time.

If you think this page should not be deleted for this reason, you may contest the nomination by visiting the page and clicking the button labelled "Contest this speedy deletion". This will give you the opportunity to explain why you believe the page should not be deleted. However, be aware that once a page is tagged for speedy deletion, it may be deleted without delay. Please do not remove the speedy deletion tag from the page yourself, but do not hesitate to add information in line with Wikipedia's policies and guidelines. If the page is deleted, and you wish to retrieve the deleted material for future reference or improvement, then please contact the, or if you have already done so, you can place a request here. Veracious ^(•‿•)^ 06:10, 15 July 2023 (UTC)